
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 6
                                                             din 30 ianuarie 2020
privind aprobarea depunerii documentației la Ministerul Turismului în vederea inițierii unei hotărâri a Guvernului României pentru atestarea municipiului Sighișoara ca stațiune turistică de interes național

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 27.018/26.09.2019 și la Consiliul Local Sighișoara cu nr. 31.622/12.11.2019, de referatul de aprobare, înregistrat cu nr. 27.019/26.09.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Hotărârii Guvernului nr. 852/2008 pentru aprobarea normelor și criteriilor de atestare a stațiunilor turistice, cu modificările și completările ulterioare; 

Luând în considerare și prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare; 

Ținând cont de prevederile Legii nr. 52/2003 privind transparența decizională în administrația publică, republicată; 
Văzând Raportul de specialitate al Centrului Național de Informare și Promovare Turistică, înregistrat cu nr. 31.720/13.11.2019, prin care se propune aprobarea depunerii documentației la Ministerul Turismului în vederea inițierii unei hotărâri a Guvernului României pentru atestarea municipiului Sighișoara ca stațiune turistică de interes național;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “b”, alin. (7) lit. “r”, alin. (14), art 139 alin. (1) și alin. (3) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă propunerea atestării municipiului Sighișoara ca Staţiune Turistică de Interes Naţional, în vederea promovării turistice a acestuia.
Art. 2. Se aprobă depunerea documentației la Ministerul Turismului, în vederea inițierii unei Hotărâri a Guvernului României pentru atestarea municipiului Sighișoara ca Staţiune Turistică de Interes Naţional, în baza Hotărârii Guvernului nr. 852/2008 pentru aprobarea normelor și criteriilor de atestare a stațiunilor turistice, cu modificările și completările ulterioare.
Art. 3. Se împuternicește Primarul municipiului Sighișoara să semneze orice înscris necesar în vederea atestării municipiului Sighișoara ca stațiune turistică, în numele și pe seama Consiliului Local Sighișoara, potrivit prevederilor legale în vigoare.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Compartimentul Centrul Naţional de Informare şi Promovare Turistică și Biroul Buget, Contabilitate, Salarizare – Direcţia Economică din cadrul Municipiului Sighișoara.
Art. 5. Prin grija Secretarului General al Municipiului Sighişoara, doamna Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                             Contrasemnează pentru legalitate

                                                                                  SECRETARUL GENERAL al municipiului,



           Bizo Anca
(Prezenta s-a adoptat cu 11 voturi ”pentru”, 6 voturi ”împotrivă” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Compartimentul Centrul Naţional de Informare şi Promovare Turistică;
  1 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcţia Economică.

10 ex.
B.A.
